প্রতিনিধি দলে থাকা কর্মকর্তাদের সঙ্গে কথা বলে জানা যায়, মূলতঃ অধিক হারে কর্মী পাঠানোর আশায় নামমাত্র প্রশিক্ষণ দিয়ে লেখাপড়া না জানা নারীদের সৌদি আরব কিংবা লেবানন পাঠানো হয়েছে। ভাষাগত সমস্যা তুলনামূলক দ্রুত কাটিয়ে উঠতে পারলেও কাজে অদক্ষতার কারণে অল্পদিনেই তাদের প্রতি আগ্রহ হারিয়ে ফেলেন নিয়োগকর্তারা। তবে সৌদি আরবে যৌন নির্যাতনের শিকার হয়েছেন এমন বাংলাদেশি নারীদেরও সন্ধান পেয়েছে প্রতিনিধি দল।